
GULBENES NOVADA PAŠVALDĪBAS DOMES LĒMUMS
Gulbenē

	2026.gada 27.augustā
	                                   Nr. GND/2026/___

	
	(protokols Nr. __; __.p.)



Par Gulbenes novada pašvaldības domes 2026.gada 27.augusta saistošo noteikumu Nr.__
“Grozījums Gulbenes novada pašvaldības domes 2025.gada 24.aprīļa saistošajos noteikumos Nr.7 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis”” izdošanu

[bookmark: _Hlk98505582]Gulbenes novada pašvaldības domes 2025.gada 24.aprīļa saistošie noteikumi Nr.7 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis” (turpmāk – Saistošie noteikumi) nosaka Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” (turpmāk – aģentūra) maksas pakalpojumu cenrādi. 
Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu un domes kompetencē ir pieņemt lēmumus arī citos ārējos normatīvajos aktos paredzētajos gadījumos.
[bookmark: _Hlk169856862]Publisko aģentūru likuma 17.panta pirmā, otrā un ceturtā daļa nosaka, ka pašvaldības aģentūra sniedz pakalpojumus atbilstoši likumā noteiktajai pašvaldības kompetencei, lai nodrošinātu sabiedrības vajadzības attiecīgās pašvaldības administratīvajā teritorijā; pašvaldības uzdevumu īstenošana tiek nodrošināta, sniedzot maksas pakalpojumus saskaņā ar pašvaldības domes apstiprinātu cenrādi, kurā nosaka maksāšanas kārtību, likmes un atvieglojumus; pašvaldības aģentūras sniegtos pakalpojumus nosaka un to cenrādi apstiprina ar pašvaldības saistošajiem noteikumiem.
Atbilstoši Gulbenes novada domes 2023.gada 25.maija saistošo noteikumu Nr. 8 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” nolikums” 5.2.apakšpunktā noteikto, aģentūrai ir uzdevums apzināt, sistematizēt un aktualizēt informāciju par Gulbenes novadā esošajiem un perspektīvajiem tūrisma objektiem un piedāvājumiem, kā arī nodrošināt šīs informācijas pieejamību sabiedrībai.
Ievērojot minēto, Saistošo noteikumu grozījuma izdošanas mērķis ir izdot jaunu maksas pakalpojumu cenrādi, kas ir apstiprināts ar Gulbenes novada pašvaldības domes 2025.gada 24.aprīļa saistošajiem noteikumiem Nr.7 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis””. Salīdzinot ar šobrīd spēkā esošo Saistošo noteikumu pielikumā esošo maksas pakalpojumu cenrādi, tajā tiek precizēts maksas pakalpojuma nosaukums – Ieejas maksa izlaušanās istabas spēlē (līdz 5 personām).
Ņemot vērā maksas pakalpojumu pieprasījumu Stāmerienas pilī, cenrādis tiek papildināts ar šādiem jauniem maksas pakalpojumiem - Kāzu pietura pils teritorijā sākot ar septīto personu, Kāzu pietura pilī sākot ar septīto personu, Vienreizēja papildus ieejas maksa Stāmerienas pilī  9.1., 9.1.1., 9.1.2.,9.1.3., 9.2., 9.2.1., 9.2.2., 9.2.3., 9.3., 9.4., 9.5., 9.6., 11.2. punktos minētajiem maksas pakalpojumiem, Vienreizēja papildus maksa, iznomājot trauku komplektu, 9.1., 9.1.1., 9.1.2., 9.1.3., 9.2., 9.2.1., 9.2.2., 9.2.3., 9.3., 9.4., 9.5., 9.6., 9.8., 9.9. punktos minētajiem maksas pakalpojumiem, Vienreizēja papildus maksa, iznomājot šampanieša / vīna / ūdens glāzes  9.1., 9.1.1., 9.1.2., 9.1.3., 9.2., 9.2.1., 9.2.2., 9.2.3., 9.3., 9.4., 9.5., 9.6., 9.8., 9.9. punktos minētajiem maksas pakalpojumiem.
Pašvaldību likuma 46.panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā. 
Ņemot vērā minēto, Saistošo noteikumu projekts tika publicēts Gulbenes novada pašvaldības mājaslapā www.gulbene.lv, nosakot termiņu sabiedrības viedokļa sniegšanai no 2026.gada 29.jūlija līdz 2026.gada 12.augustam. Minētajā termiņā ierosinājumi vai priekšlikumi nav saņemti.
[bookmark: _Hlk98504591]Ņemot vērā minēto un pamatojoties uz Pašvaldību likuma 10.panta pirmās daļas 21.punktu, kā arī Publisko aģentūru likuma 17.panta otro un ceturto daļu, kā arī ņemot vērā Attīstības un tautsaimniecības komitejas un Finanšu komitejas apvienotās sēdes  ieteikumu, atklāti balsojot: ar __ balsīm "Par" (), "Pret" – (), "Atturas" – (), "Nepiedalās" – (), Gulbenes novada pašvaldības dome NOLEMJ:
1. IZDOT Gulbenes novada pašvaldības domes 2026.gada 27.augusta saistošos noteikumus Nr.__ “Grozījums Gulbenes novada pašvaldības domes 2025.gada 24.aprīļa saistošajos noteikumos Nr.7 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis””.
2. UZDOT Gulbenes novada Centrālās pārvaldes Kancelejas nodaļai nosūtīt lēmuma 1.punktā minētos saistošos noteikumus un paskaidrojuma rakstu triju darbdienu laikā pēc to parakstīšanas izsludināšanai oficiālajā izdevumā “Latvijas Vēstnesis”.
3. UZDOT Gulbenes novada Centrālās pārvaldes vecākajam komunikācijas speciālistam lēmuma 1.punktā minētos saistošos noteikumus pēc to izsludināšanas oficiālajā izdevumā “Latvijas Vēstnesis” publicēt Gulbenes novada pašvaldības informatīvajā izdevumā “Gulbenes Novada Ziņas” un Gulbenes novada pašvaldības tīmekļvietnē www.gulbene.lv, vienlaikus nodrošinot atbilstību oficiālajai publikācijai, kā arī norādot atsauci uz oficiālo publikāciju (laidiena datumu un numuru vai oficiālās publikācijas numuru, bet elektroniskajā vidē papildus pievienojot saiti uz konkrēto oficiālo publikāciju).

